钦定古今图书集成/明伦汇编/官常典/第397卷 > 周钥 郗夔
## 钦定古今图书集成/明伦汇编/官常典/第397卷 > 周钥 郗夔

按《明外史许天锡传》：“周钥，海阳人，为兵科给事中，勘
事淮安，奉使还者，瑾皆索重货。钥故与知府赵俊善，
贷千金，俊不与，计无所出，舟行至桃源自刎，从者救
之，已不能言，取纸书：‘赵知府误我，遂卒。事闻，系俊至
京，责钥死状，竟坐俊罪。平定郗夔为礼科给事中。正
德五年，出核延绥战功，瑾属其私人。夔念从之则违
国典，不从则得祸’”，遂自经死。